Esmaspäeval, 5.veebruaril, on Eesti Naabrivalve ühingu töötajad Tiina Ristmäe ja Anne-Lii Rello kutsutud esinema Tallinna lasteaeda Kullerkupp.
Arutleme lastega erinevatel turvalisuse teemadel ja õpetame neile võimalusi, kuidas ennast ise ohtude ja õnnetuste eest hoida saab. Nendest teemadest räägitakse lastele kindlasti ka igapäeva õppetöö raames, kuid uued esinejad ja külalised on lastele atraktiivseks vahelduseks ja aitab teemat paremini meelde jätta. Usume, et meie esinemine annab ideid ja uusi mõtteid ka õpetajatele edaspidi turvalisusest rääkimisel.
Meie programmis on järgmised teemad: miks on vaja reegleid, julgen ja tean, kellelt abi küsida, kui ma ära kaon, ohud tänaval ja lõpetuseks räägime oma heategudest, mis tehtud ja mida tahame teha!
Esinemisel kasutatakse Turvaline lasteaed projekti raames välja töötatud materjale ja lastele jagatakse Tallinna Linnvalitsuse poolt meeneks helkuriga kaelapael.
Teate edastas:
Tiina Ristmäe
MTÜ Eesti Naabrivalve
Tegevjuht